كلشي اللي واقع فالبلاد ينبئ بوقوع امور سيئة المغرب هو اللي غادي يخلص الفاتورة ديالها. من المؤشرات الغريبة ان حزبا مثل الاتحاد الدستوري اللي ما فيدوش ما عندو مواقف ما عمرو فحياتو حل فمو باش كيجيو احزاب معروفة وكتاخد ليه مرشحيه وبرلمانييه وما عمرو هدر وهاد الشي مستمر. اول مرة كيحتج فيها ووصلها حتى لوزارة الداخلية هي بيان كاليك “الاتحاد الدستوري ينبه الى خطورة المخطط الهيمني لحزب العدالة و التنمية”. البيان اللي توصلات بيه “كود” غريب. كيكول باللي ترشيح عبد الرحمان الحرفي٬ ضمن لوائح المترشحين باسم حزب العدالة والتنمية عن الدائرة الانتخابية لسيدي قاسم “في خرق سافر للقواعد الديمقراطية والضوابط الأخلاقية”. ما كالوش واش هاد السيد مازال معاهم ولا اللا. واش استاقل ولا اللا. كالو باللي هاد الشي خطير “يتضح من خلال العناصر المتوفرة لدينا أن الأمر يتعلق بصفقة ذات طابع لاأخلاقي مؤكد , قادها رئيس الحكومة والأمين العام لحزب العدالة والتنمية بتواطؤ مع وزيره في الطاقة والمعادن من أجل مقايضة منح رخصة للاستغلال ذات طابع تجاري , كانت عائلة السيد الحرفي قد تقدمت من قبل بطلب بشأنها لم يحظى بالموافقة , مقابل قبول السيد عبد الرحمان حرفي الترشح ضمن لوائح حزب العدالة والتنمية , وغير خاف مايختزنه هذا السلوك من تسابق محموم نحو الهيمنة”. باش زاد كحلها هاد الحزب باش سمح لراسو وخلى احزاب اخرى تاكل الثومة بفمو باش تحدث على ترشيح امين عام نجيب الوزاني مع البي جي دي والسلفي بنحماد حتى هو. وكال باللي هاد الشي يدخل في “المخطط الهيمني الواضح والصريح لحزب العدالة والتنمية”. حتى هاد الكلام ماشي ديال هاد الحزب. شوهة وصافي. طبعا شوهة مول العود 
شكون اللي خلى الاتحاد الدستوري اللي ما عمرو يحل فمو يحتج ويكول باللي وكيل لائحة سيدي قاسم غطاوه رخصة باش يولي معاهم؟ وعلاش هاد الحزب اللي ما فيه روح كيسكت باش كيديو ليه حتى قيادتو